PMIndiaData/PMIndiaSum huggingface dataset:
ఇండియ‌న్ కంప్యూట‌ర్ ఎమ‌ర్జెన్సీ రెస్పాన్స్ టీమ్‌కు మూడు దేశాల‌కు చెందిన సైబ‌ర్ కంపెనీల‌కు మ‌ధ్య‌ అవ‌గాహ‌నపూర్వ‌క ఒప్పంద ప‌త్రాలకు కేంద్ర మంత్రివర్గ ఆమోదం

మలేసియాకు చెందిన సైబ‌ర్ సెక్యూరిటీ, సింగ‌పూర్‌కు చెందిన సైబ‌ర్ సెక్యూరిటీ ఏజెన్సీ, జ‌పాన్‌కు చెందిన జ‌పాన్ కంప్యూట‌ర్ ఎమ‌ర్జెన్సీ రెస్పాన్స్ టీమ్ కోఆర్డినేష‌న్ సెంట‌ర్ సంస్థ‌ల‌తో ఇండియ‌న్ కంప్యూట‌ర్ ఎమ‌ర్జెన్సీ రెస్పాన్స్ టీం (సిఇఆర్ టి – ఇన్‌) అవ‌గాహ‌న‌పూర్వ‌క ఒప్పందాల‌ను (ఎంఓయు) కుదుర్చుకుంది. త‌ద్వారా ఆయా దేశాలకు, ఇండియాకు మ‌ధ్య‌ సైబ‌ర్ భ‌ద్ర‌త రంగంలో స‌హ‌కార ప్ర‌క్రియ మొద‌ల‌వుతుంది. ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివర్గ స‌మావేశం ఈ ఒప్పందాల‌కు సంబంధించిన అంశాలను చ‌ర్చించి, ఆమోదం తెలిపింది. సైబ‌ర్ భ‌ద్ర‌త‌ కోసం చేసుకున్న ఈ మూడు ఎంఓయు ల వివ‌రాలు ఇలా ఉన్నాయి:- (i) ఇండియాకు చెందిన సిఇ ఆర్ టి-ఇన్ సంస్థ‌కు మ‌లేసియాకు చెందిన సైబ‌ర్ సెక్యూరిటీ సంస్థ‌కు మ‌ధ్య‌ అవ‌గాహ‌న పూర్వ‌క ఒప్పందం పైన స‌ంత‌కాలు 2015 నవంబ‌ర్ 23న మ‌లేషియా రాజ‌ధాని కౌలాలంపూర్ లో జ‌రిగాయి. ఈ సంత‌కాలు మ‌లేషియాలో ప్ర‌ధాన మంత్రి ప‌ర్య‌ట‌న సంద‌ర్భంగా జ‌రిగాయి. (ii) ఇండియాకు చెందిన సిఇ ఆర్ టి-ఇన్ సంస్థ‌కు సింగ‌పూర్ దేశానికి చెందిన సింగ‌పూర్ ఎమ‌ర్జెన్సీ రెస్పాన్స్ టీం (ఎస్ ఐ ఎన్ జి సిఇఆర్ టి), సైబ‌ర్ సెక్యూరిటీ ఏజెన్సీ (సిఎస్ ఏ) సంస్థ‌ల‌కు మ‌ధ్య‌ అవ‌గాహ‌న పూర్వ‌క ఒప్పందం పైన 2015 నవంబ‌ర్ 24న సింగ‌పూర్ లో సంత‌కాలు జ‌రిగాయి. ఈ సంత‌కాలు సింగ‌పూర్ దేశంలో ప్ర‌ధాన మంత్రి శ్రీ న‌రేంద్ర మోదీ ప‌ర్య‌ట‌న సంద‌ర్భంగా జ‌రిగాయి. (iii) సిఇఆర్ టి- ఇన్, జ‌పాన్ ఎమ‌ర్జెన్సీ రెస్పాన్స్ టీం కోఆర్డినేష‌న్ సెంట‌ర్ (జెపిసిఇఆర్ టి/ సిసి) సంస్థ‌ల‌కు మ‌ధ్య‌ 2015 డిసెంబ‌ర్ 7న ఎంఓయు పై సంత‌కాలు జ‌రిగాయి. దౌత్య‌ప‌ర‌మైన మార్పిడిలో భాగంగా ఈ సంత‌కాలు జ‌రిగాయి. సంత‌కాల ఎంఓయు ను ఇచ్చిపుచ్చుకునే కార్య‌క్ర‌మం 22 డిసెంబ‌ర్ 2015 నాటికి ముగిసింది. సైబ‌ర్ రంగంలో భ‌ద్ర‌త‌కు సంబంధించిన ఈ ఎంఓయు ల‌ ద్వారా భార‌త‌ దేశానికి, సంబంధిత దేశాల‌కు మ‌ధ్య‌ ఈ రంగానికి సంబంధించిన స‌మాచారం ఇచ్చిపుచ్చుకోవ‌డం జ‌రుగుతుంది. భ‌ద్ర‌త‌కు సంబంధించిన స‌మ‌స్య‌ల్ని గుర్తుపట్ట‌డంలో, వాటిని ప‌రిష్క‌రించ‌డంలో ఆయా దేశాల మ‌ధ్య‌ స‌హ‌కారం కొన‌సాగుతుంది.
భారతదేశానికి చేరుకున్న ఫ్రాన్స్ అధ్య‌క్షుడు ఫ్రాంకోయిస్ హాలాండే కు ప్ర‌ధాని స్వాగ‌తం

భార‌తదేశానికి చేరుకున్న ఫ్రాన్స్ అధ్య‌క్షుడు ఫ్రాంకోయిస్ హాలాండే కు ప్ర‌ధాన మంత్రి శ్రీ న‌రేంద్ర‌ మోదీ సాద‌ర స్వాగ‌తం ప‌లికారు. అధ్య‌క్షుడు హాలాండేను ప్ర‌ధాని శ్రీ మోదీ చండీగ‌ఢ్‌లో, ఢిల్లీలో క‌ల‌సుకుంటారు. “ఫ్రాన్స్ అధ్యక్షుడు ఫ్రాంకోసిస్ హాలాండేకు సాద‌ర స్వాగ‌తం. గ‌ణ‌తంత్ర దిన సంబ‌రాల‌కు ముఖ్య అతిథిగా విచ్చేసిన ఆయ‌న‌కు ఆతిథ్య‌ం ఇవ్వ‌టం గౌర‌వంగా భావిస్తున్నాం. ఆయ‌న‌ను చండీగ‌ఢ్‌, ఢిల్లీలలో క‌ల‌సుకోబోతున్నాను. గ‌త స‌మావేశాల్లో క‌ల‌సిన‌ప్పుడు ఏర్ప‌డ్డ పునాదుల‌పై సహృద్భావ సంబంధాల‌ను నిర్మిస్తాం” అని ప్ర‌ధాని ట్విటర్ లో పేర్కొన్నారు.
పవిత్ర రమ్ జాన్ మాసం మొదలైనసందర్భం లో ప్రజల కు శుభాకాంక్షలు తెలిపిన ప్రధాన మంత్రి

పవిత్రమైన రమ్ జాన్ నెల మొదలైన సందర్భం లో ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘పవిత్రమైనటువంటి రమ్ జాన్ మాసం ఆరంభం కావడాన్ని పురస్కరించుకొని ఇవే శుభాకాంక్షలు. ఈ పావనమైనటువంటి మాసం పేదలకు సేవ చేయడం కోసం ప్రజల ను ప్రేరితులను చేయు గాక. మన సమాజం లో శాంతి ని, సద్భావన ను మరియు కరుణ ను ఈ మాసం మరింత గా పెంపు చేయు గాక.’’ అని పేర్కొన్నారు.
నటుడుశ్రీ విక్రమ్ గోఖలే కన్నుమూత పట్ల సంతాపం తెలిపిన ప్రధాన మంత్రి

నటుడు శ్రీ విక్రమ్ గోఖలే కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుం:ఖాన్ని వ్యక్తం చేశారు. శ్రీ నరేంద్ర మోదీ ఒక ట్వీట్ లో – ‘‘విక్రమ్ గోఖలే గారు ఒక సృజ‌నాత్మకమైనటువంటి మరియు బహుముఖీనమైనటువంటి నటుడు అని చెప్పాలి. ఆయన సుదీర్ఘ అభినయ జీవనం లో అనేకమైనటువంటి ఆసక్తిదాయకమైన పాత్రల ను పోషించినందుకు గాను ఆయన ను స్మరించుకోవడం జరుగుతుంది. ఆయన మరణించడం తో ప్రగాఢమైన దు:ఖానికి లోనయ్యాను. ఆయన కుటుంబానికి, ఆయన స్నేహితుల కు మరియు ఆయన ను అభిమానించే వారికి నా సంతాపాన్ని వ్యక్తం చేస్తున్నాను. ఓమ్ శాంతి.’’ అని పేర్కొన్నారు.
ఎఫ్ఎసిటి ఆధీనం లో గల 481.79 ఎక‌రాల భూమి ని కేర‌ళ ప్ర‌భుత్వాని కి విక్ర‌యించ‌డానికి మ‌రియు విక్రయ ధనాన్ని ఎఫ్ఎసిటి వినియోగించుకోవ‌డాని కి ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గం స‌మావేశం ఈ క్రింది ప్ర‌తిపాద‌న‌ల ను ఆమోదించింది: 1) ఫ‌ర్టిలైజ‌ర్స్ అండ్ కెమికల్స్ ట్రావన్కూర్ లిమిటెడ్ (ఎఫ్ఎసిటి) ఆధీనం లో గ‌ల 481.79 ఎక‌రాల భూమి ని దిగువ‌న పేర్కొన్న ప‌ద్ద‌తి లో కేర‌ళ ప్ర‌భుత్వాని కి విక్ర‌యించ‌డం: a) ఎక‌రా 1 కోటి రూపాయ‌ల ధ‌ర వంతున 150 ఎక‌రాల భూమి (దీనికి బ‌దులు గా, 143.22 ఎక‌రాల విముక్త భూమి ని ఎఫ్ఎసిటి కి ఇచ్చేందుకు కేర‌ళ ప్ర‌భుత్వం అంగీక‌రించింది); మ‌రియు b) మిగిలిన‌ 331.79 ఎక‌రాల ను- ఎర్నాకుళం జిల్లా క‌లెక్ట‌ర్ మ‌దింపు చేసిన మేర‌కు- ఎక‌రా 2.4758 కోట్ల రూపాయల రేటు వంతు న ఇచ్చేందుకు 2) ఈ అమ్మ‌కం ద్వారా వ‌చ్చే సొమ్ము ను ఎఫ్ఎసిటి నిర్వ‌హ‌ణ మూల‌ధనం తాలూకు లోటు స‌మ‌స్య‌ ను ప‌రిష్క‌రించుకోవ‌డాని కి, ఆస్తి అప్పుల ప‌ట్టీ ని మెరుగు ప‌ర‌చుకోవ‌డాని కి మ‌రియు కంపెనీ యొక్క నిల‌క‌డతనంతో కూడినటువంటి వృద్ధి కోసం సామ‌ర్ధ్య విస్త‌ర‌ణ ప‌థ‌కాలను అమ‌లు చేయడం ద్వారా ఆ కంపెనీ ఆర్థిక పనితీరును, భౌతిక పని తీరు ను ఇనుమ‌డింప చేసుకొనేందుకు మార్గాన్ని సుగమం చేయడం. ప్ర‌ధాన ప్ర‌భావం: ఎఫ్ఎసిటి కి బ్యాంకు రుణాల ను త‌గ్గించుకోవ‌డాని కి మ‌రియు ఎరువుల ఉత్ప‌త్తి సామ‌ర్ధ్యాన్ని పెంచుకొనేందుకు త‌గిన ప‌థ‌కాల‌ ను అమ‌లు చేయ‌డాని కి, అలాగే లాజిస్టిక్స్/ ముడి ప‌దార్థాల సంబంధిత స‌దుపాయాల‌ ను ఉన్న‌తీక‌రించుకోవ‌డాని కి ఈ ఆమోదం స‌హాయ‌కారి కాగలదు. ప్ర‌యోజ‌నాలు: ఎఫ్ఎసిటి యొక్క పున‌రుద్ధ‌ర‌ణ కంపెనీ యొక్క విస్త‌ర‌ణ కు మ‌రియు వివిధీక‌ర‌ణ కు అవ‌కాశాల‌ ను ప్ర‌సాదిస్తుంది. అంతేకాకుండా ప్ర‌త్య‌క్షం గా, ప‌రోక్షం గా మ‌రిన్ని ఉద్యోగాల ను సృష్టించేందుకు కూడా దోహ‌దం చేస్తుంది. వీట‌న్నింటి ఫ‌లితం గా కేర‌ళ రాష్ట్ర ఆర్థిక వ్య‌వ‌స్థ కు ఉత్తేజం ల‌భించడం తో పాటు, ద‌క్షిణ భార‌త‌దేశం లో ఎరువుల ల‌భ్య‌త సైతం మెరుగవుతుంది. ర‌సాయ‌నాలు మ‌రియు ఎరువుల దిగుమ‌తి పై ఆధార‌ప‌డ‌టం త‌గ్గనుండ‌టం త‌ద‌నుగుణం గా దేశాని కి విదేశీ మార‌క ద్ర‌వ్యం ఆదా అయ్యేందుకు వీలు కల్పిస్తుంది. అలాగే ఎరువుల ప‌రిస్థితి మ‌రియు ఆహార భ‌ద్ర‌త లు కూడా మెరుగుపడతాయి. భూ విక్ర‌యం అమ‌లు తీరు ను ప‌ర్య‌వేక్షించ‌డం కోసం నిర్దిష్ట గ‌డువుల ను చేర్చ‌డం ద్వారా భూ విక్ర‌యానంత‌రం ఉద్దేశించిన ప‌ని తీరు ను సాధించ‌డం లో నిర్వ‌హ‌ణ ప‌ర‌మైన‌టువంటి జ‌వాబుదారీత‌నాన్ని నెల‌కొల్ప‌డం జ‌రుగుతుంది. ఈ యూనిట్ ఇప్ప‌టికే ప‌రిశుభ్ర‌మైన‌టువంటి ఎల్ఎన్‌జి ని ఇంధ‌నం గా వాడుకోవ‌టం మొద‌లు పెట్టినందువ‌ల్ల, యూనిట్ యొక్క శ‌క్తి సంబంధిత సామ‌ర్ధ్యం మెరుగు ప‌డ‌టం తో పాటు ప‌ర్యావ‌ర‌ణ ప‌ర‌ంగా మైత్రీపూర్వకమైనటువంటి వైఖ‌రి ని కూడా అవ‌లంబించిన‌ట్లు కాగలదు.
పురుషుల డ‌బుల్స్ టెనిస్ ఈవెంట్ లో స్వ‌ర్ణాన్ని గెలుచుకొన్న శ్రీ రోహ‌న్ బోప‌న్న, శ్రీ దివిజ్ శ‌ర‌ణ్ ల‌కు అభినంద‌న‌లు తెలిపిన ప్ర‌ధాన మంత్రి

ఇండోనేశియా లోని జ‌కార్తా – పాలెంబాంగ్ లో జరిగిన 18వ ఏశియా గేమ్స్-2018 లో పురుషుల డ‌బుల్స్ టెనిస్ ఈవెంట్ లో స్వ‌ర్ణాన్ని గెలుచుకొన్నందుకు గాను శ్రీ రోహ‌న్ బోప‌న్న, శ్రీ దివిజ్ శ‌ర‌ణ్ ల‌ను ప్ర‌ధాన మంత్రి శ్రీ న‌రేంద్ర మంత్రి అభినందించారు. “రోహ‌న్ బోప‌న్న గారు, దివిజ్ శ‌ర‌ణ్ గారు లు మైదానం లోకి అడుగుపెట్టారంటే అద్భుత‌మైన టెనిస్ ఆట కోసం మనం ఎదురుచూడవ‌చ్చు. పురుషుల డ‌బుల్స్ ఈవెంట్ లో వారు స్వ‌ర్ణాన్ని సాధించడం ఎంతో సముచితంగా ఉంది. ఈ క్రీడాకారుల‌కు ఇవే అభినంద‌న‌లు” అని ప్ర‌ధాన మంత్రి త‌న సందేశంలో పేర్కొన్నారు.
జ‌పాన్ లోని టోక్యో లో భార‌తీయ స‌ముదాయం తో మాట్లాడిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ టోక్యో లో భార‌తీయ స‌ముదాయం తో నేడు భేటీ అయ్యారు. ప్ర‌ధాన మంత్రి భార‌త‌దేశం- జ‌పాన్ భాగ‌స్వామ్యం తాలూకు అనేక అంశాల‌ను త‌న ప్ర‌సంగం లో ప్ర‌స్తావించారు. జ‌పాన్ దేశ ప్ర‌జ‌లు మ‌రియు జ‌పాన్ ప్ర‌ధాని శ్రీ శింజో ఆబే లు త‌న‌కు సాద‌ర స్వాగ‌తం ప‌లికి ఆత్మీయమైనటువంటి ఆతిథ్యాన్ని ఇచ్చినందుకు శ్రీ మోదీ వారికి ధ‌న్య‌వాదాలు తెలిపారు. అలాగే, జ‌పాన్ లోని భార‌తీయ స‌ముదాయానికి ఆయ‌న దీపావ‌ళి పండుగ శుభాకాంక్ష‌లను వ్యక్తం చేశారు. అక్క‌డి భార‌తీయ స‌ముదాయం జ‌పాన్ లో భార‌త‌దేశానికి రాయ‌బారులుగా ఉన్నార‌ని ప్ర‌ధాన మంత్రి చెప్తూ, భార‌త‌దేశం లో పెట్టుబ‌డి పెట్ట‌వ‌ల‌సిందిగాను, మాతృ భూమి తో సాంస్కృతిక బంధాన్ని కొన‌సాగించవలసిందిగాను వారికి విజ్ఞ‌ప్తి చేశారు. గ‌త నాలుగు సంవ‌త్స‌రాల లో ప్ర‌భుత్వం యొక్క సాఫ‌ల్యాల‌ను గురించి ప్ర‌ధాన మంత్రి ప్ర‌ముఖంగా ప్ర‌స్తావిస్తూ, ఇండియ‌న్ సొల్యూష‌న్స్- గ్లోబ‌ల్ అప్లికేశన్స్ యొక్క ప్రేర‌ణ తో భార‌త‌దేశం అదే ప‌ని గా కృషి చేస్తున్న‌ట్లు పేర్కొన్నారు. అంద‌రికీ ఆర్థిక సేవ‌లు అందించ‌డం లో భార‌త‌దేశం యొక్క న‌మూనా ను గురించి ఆయ‌న మాట్లాడుతూ, ప్ర‌త్యేకించి జెఎఎమ్ (జ‌న్ ధ‌న్ యోజ‌న‌, మొబైల్‌, ఇంకా ఆధార్‌) త్ర‌యం తో పాటు డిజిట‌ల్ లావాదేవీ లు ప్ర‌స్తుతం ప్ర‌పంచం అంత‌టా ప్ర‌శంసాపాత్రం అవుతున్నాయ‌న్నారు. భార‌త‌దేశం లో ఆవిష్కార‌మ‌వుతున్న‌టు వంటి ప‌టిష్ట‌మైన డిజిట‌ల్ మౌలిక స‌దుపాయాలను గురించి, ఎంత‌గానో విజ‌య‌వంత‌మైన‌ అంత‌రిక్ష కార్య‌క్ర‌మానని గురించి ప్ర‌ధాన మంత్రి నొక్కి ప‌లికారు. ఎల‌క్ట్రానిక్స్, ఇంకా ఆటోమొబైల్ మాన్యుఫాక్చ‌రింగ్ లకు ప్ర‌పంచం లో ఒక కేంద్రం గా భార‌త‌దేశాన్ని ‘మేక్ ఇన్ ఇండియా’ కార్య‌క్ర‌మం తీర్చిదిద్దుతోంద‌ని ఆయ‌న చెప్పారు. ‘న్యూ ఇండియా’ ను నిర్మించ‌డం కోసం స్మార్ట్ ఇన్‌ఫ్రాస్ట్ర‌క్చ‌ర్ ను సృష్టించడం లో జ‌పాన్ తోడ్పాటు ను గురించి ప్ర‌ధాన మంత్రి వివ‌రించారు. భార‌త‌దేశానికి, జ‌పాన్ కు మ‌ధ్య సంబంధాల‌ను మెరుగు ప‌ర‌చేందుకు నిరంతరమూ క‌ష్ట‌ప‌డి ప‌ని చేయవలసిందంటూ భార‌తీయ స‌ముదాయానికి ఆయ‌న విజ్ఞ‌ప్తి చేశారు. ప్ర‌ధా మంత్రి రెండు రోజుల యాత్ర కోసం జ‌పాన్ కు విచ్చేశారు.
లండన్ లో జరిగిన ఉగ్రవాది దాడి ఘటనపై విచారం వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ లండన్ లో జరిగిన ఉగ్రవాది దాడి ఘటనపై విచారం వ్యక్తం చేశారు. “లండన్‌లో జరిగిన ఉగ్రవాద దాడి చాలా బాధాకరమైనటువంటిది. ఘటనలో బాధితులైన వారు మరియు వారి కుటుంబ సభ్యుల చుట్టూరా మన ఆలోచనలు తిరుగుతున్నాయి. వారి తరఫున ప్రార్థనలు చేస్తున్నాం. ఇటువంటి విషమ సమయంలో, ఉగ్రవాదంపై పోరాడడంలో యునైటెడ్ కింగ్ డమ్ వెన్నంటి భారతదేశం నిలుస్తుంది” అని ప్రధాన మంత్రి తన సందేశంలో పేర్కొన్నారు.
ఆచార్య కృపలానీ జయంతి సందర్భంగా ఆయనను స్మరించుకున్న ప్రధాన మంత్రి

ఆచార్య కృపలానీ జయంతి సందర్భంగా ప్రధాన మంత్రి శ్రీ నరేంద్ర మోదీ ఆయనను స్మరించుకొన్నారు. “పేదలు మరియు అణగారిన వర్గాల వారి శ్రేయస్సు కోసం శ్రమించిన స్పూర్తిదాయకమైన వ్యక్తిత్వాన్ని కలిగిన ఆచార్య కృపలానీ ని గురించి ఆయన జయంతి సందర్భంగా గుర్తు చేసుకొంటున్నాను” అని ప్రధాన మంత్రి శ్రీ మోదీ తన సందేశంలో పేర్కొన్నారు.
ఆచార్య వినోబా భావే జయంతి నాడు ఆయనను స్మరించుకొన్న ప్రధాన మంత్రి

ఆచార్య వినోబా భావే జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘ఆచార్య వినోబా భావే జయంతి నాడు ఆయన ను స్మరించుకొంటున్నాను. ఆయన జీవనం గాంధేయ సిద్ధాంతాల కు అద్దం పట్టింది. సామాజిక సశక్తీకరణ అంటే ఆయన కు ఎంతో మక్కువ ఉండింది. మరి ఆయన ‘జయ్ జగత్’ అనే నినాదాన్ని కూడా ఇచ్చారు. ఆయన ఆదర్శాల ద్వారా మనం ప్రేరణ ను పొందుతున్నాం; అంతేకాక, మన దేశ ప్రజల విషయం లో ఆయన కన్న కలల ను నెరవేర్చడం కోసం వచనబద్ధులమై ఉన్నాం కూడాను.’’ అని పేర్కొన్నారు.
మణిపూర్ ముఖ్యమంత్రి శ్రీ ఎన్. బీరేన్ సింగ్ పదవీప్రమాణం స్వీకరిస్తుండడం పట్ల ఆయనను అభినందించిన ప్రధాన మంత్రి

ప్రధాన మంత్రి శ్రీ నరేంద్ర మోదీ మణిపూర్ ముఖ్యమంత్రిగా శ్రీ ఎన్. బీరేన్ సింగ్ పదవీప్రమాణం స్వీకరిస్తుండడం పట్ల శ్రీ సింగ్ ను అభినందించారు. “శ్రీ ఎన్. బీరేన్ సింగ్, మరియు ఆయన బృందం ప్రమాణం స్వీకరించనున్న సందర్భంగా వారికి ఇవే నా అభినందనలు. ఈ జట్టు మణిపూర్ అభివృద్ధి సాధన దిశగా అలుపెరగక కృషిచేస్తుందని నేను నమ్ముతున్నాను” అని ప్రధాన మంత్రి తన సందేశంలో పేర్కొన్నారు.
గత ‘మన్ కీ బాత్’పై ప్రచురితమైన ఓ పత్రికను ప్రజల దృష్టికి తెచ్చిన ప్రధానమంత్రి; ఏప్రిల్ 24న తదుపరి ‘మన్ కీ బాత్’

‘మన్ కీ బాత్’ గత కార్యక్రమం ఆధారంగా ప్రచురితమైన ఒక పత్రిక గురించి ప్రధానమంత్రి శ్రీ నరేంద్ర మోదీ ప్రజలతో సమాచారం పంచుకున్నారు. అలాగే ఏప్రిల్ 24నాటి తన తదుపరి ‘మన్ కీ బాత్’ సంచిక కోసం ఎదురు చూడాల్సిందిగా కోరారు. ఈ మేరకు ఒక ట్వీట్ ద్వారా ఇచ్చిన సందేశంలో: ‘‘గత నెల #మన్ కీ బాత్’పై ఒక ఆసక్తికరమైన మ్యాగజైన్ ప్రచురితమైంది. ఈ కార్యక్రమంలో మనం భారతదేశం నుంచి ఎగుమతుల పెరుగుదల, ఆయుర్వేద అంకుర సంస్థలు, జల సంరక్షణ, సంప్రదాయ ఉత్సవాలు వగైరా విభిన్న అంశాలపై చర్చించాం. ఈ నేపథ్యంలో ఈ నెల 24న తదుపరి సంచికలో కలుద్దాం’’ అని పేర్కొన్నారు. ప్రత్యేక పత్రిక కోసం కింది వెబ్ చిరునామాలో చూడండి: http://davp.nic.in/ebook/mib/MannKiBaat_Hindi/index.html”
డాక్టర్ శ్రీ ప్రమోద్ సావంత్ మరియు ఆయన మంత్రిమండలి ప్రమాణాన్నిస్వీకరించిన సందర్భం లో అభినందనలు తెలిపిన ప్రధాన మంత్రి

డాక్టర్ శ్రీ ప్రమోద్ సావంత్ గోవా ముఖ్యమంత్రి గా మరియు డాక్టర్ శ్రీ ప్రమోద్ సావంత్ మంత్రిమండలి సభ్యులు గోవా యొక్క మంత్రులు గా ప్రమాణాలను స్వీకరించిన సందర్భం లో ప్రధాన మంత్రి శ్రీ నరేంద్ర మోదీ వారికి అభినందనల ను తెలిపారు. జట్టు సభ్యులంతా గోవా ప్రజల కు సుపరిపాలన ను అందించగలరన్న విశ్వాసం తనకు ఉందని ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘ఈ రోజు న గోవా లో పదవీ ప్రమాణాన్ని స్వీకరించిన @DrPramodPSawant గారి కి మరియు ఇతరులు అందరి కీ ఇవే అభినందన లు. ఈ బృందం సభ్యులు అందరూ గోవా ప్రజల కు సుపరిపాలన ను అందిస్తారన్న విశ్వాసం తో పాటు గడచిన దశాబ్ద కాలం లో జరుగుతూ వచ్చిన ప్రజానుకూల కార్యాల జోరు ను కొనసాగిస్తారన్న విశ్వాసం కూడా నాలో ఉంది.’’ అని పేర్కొన్నారు.
డోనీ పోలో విమానాశ్రయాన్ని జోడించడం తో అరుణాచల్ ప్రదేశ్ లో పర్యటనరంగానికి దన్ను లభిస్తుందని పేర్కొన్న ప్రధాన మంత్రి

ఈటా నగర్ లో డోనీ పోలో విమానాశ్రయాన్ని జోడించినందువల్ల అరుణాచల్ ప్రదేశ్ లో పర్యటన రంగం వృద్ధి చెందుతుంది అని ప్రధాన మంత్రి శ్రీ నరేంద్ర మోదీ అంచనా వేశారు. అరుణాచల్ ప్రదేశ్ ముఖ్యమంత్రి శ్రీ పేమా ఖాండూ ఒక వీడియో మాధ్యం ద్వారా ప్రకటించిన ఆకర్షణీయమైన దృశ్యాల ను సైతం ప్రధాన మంత్రి మెచ్చుకొన్నారు. అరుణాచల్ ప్రదేశ్ ముఖ్య‌మంత్రి శ్రీ పేమా ఖాండూ చేసిన ఒక ట్వీట్ ను ప్రస్తావిస్తూ ప్రధాన మంత్రి మరొక ట్వీట్ లో, ‘‘గొప్ప గా ఉంది. మరి కొత్త విమానాశ్రయం, ఇంకా విమాన సర్వీసులు జతపడినందువల్ల మరింత మంది అరుణాచల్ ప్రదేశ్ ను ఇట్టే సందర్శించ గలుగుతారు. అంతేకాక అక్కడి స్నేహపూర్ణమైనటువంటి ఆతిథ్యం తాలూకు అనుభూతి ని కూడా వారు పొందగలుగుతారు.’’ అని పేర్కొన్నారు.
ప్రపంచ పత్రికా దినం సందర్భంగా ప్రధాన మంత్రి సందేశం

ప్రధాన మంత్రి శ్రీ నరేంద్ర మోదీ ‘ప్రపంచ పత్రికా దినం’ సందర్భంగా తన సందేశాన్నిచ్చారు : ‘‘స్వేచ్ఛాయుతమైన మరియు ప్రతిస్పందించే పత్రికా రంగం ప్రజాస్వామ్యంలో ప్రాణాధారమైనటువంటిది. అలాంటి పత్రికా రంగానికి మనం దృఢమైన మద్దతును పునరుద్ఘాటిద్దాం. ఇవాళ, సామాజిక మాధ్యమం ఒక చురుకైన మాధ్యమంగా ఆవిర్భవించింది. ఇది పత్రికా స్వేచ్ఛకు మరింత శక్తిని జోడించింది’’ అని ప్రధాన మంత్రి తన సందేశంలో పేర్కొన్నారు.
ప్ర‌ధాన మంత్రి తో స‌మావేశ‌మైన ప‌సిఫిక్ పెన్ష‌న్ అండ్ ఇన్ వెస్ట్‌మెంట్ ఇన్‌స్టిట్యూట్ కు చెందిన ప్ర‌తినిధి వ‌ర్గం

ప‌సిఫిక్ పెన్ష‌న్ అండ్ ఇన్ వెస్ట్‌మెంట్ (పిపిఐ) ఇన్‌స్టిట్యూట్ కు చెందిన ఒక ప్ర‌తినిధి వ‌ర్గం ఆ సంస్థ అధ్య‌క్షుడు శ్రీ లయనెల్ సి. జాన్ సన్ నాయ‌క‌త్వంలో ప్ర‌ధాన మంత్రి శ్రీ న‌రేంద్ర మోదీ తో ఈ రోజు స‌మావేశ‌మైంది. ప్ర‌తినిధి వ‌ర్గం స‌భ్యులు భార‌త‌దేశంలో ఆర్థిక సంస్క‌ర‌ణ‌ల జోరును కొనియాడారు; దేశంలో చక్కటి వృద్ధికి ఆస్కారం ఉందంటూ వారు ఈ సందర్భంగా ప్రస్తావించారు. చర్చలో ఆర్థిక వ్య‌వ‌స్థ‌కు చెందిన ఎఫ్‌డిఐ, జిఎస్‌టి ల వంటివేరు వేరు అంశాలు చోటు చేసుకొన్నాయి. భార‌త‌దేశంలో పెట్టుబ‌డుల‌కు ఉన్న వివిధ అవ‌కాశాల‌ను గురించి ప్ర‌ధాన మంత్రి వివ‌రించారు. ఇటీవ‌ల ప్ర‌వేశ‌పెట్టిన సంస్క‌ర‌ణ‌ల‌ను గురించి మ‌రియు వ్యాపారం చేయ‌డాన్ని సుల‌భ‌త‌రంగా మార్చేందుకు చేప‌ట్టిన చ‌ర్య‌ల‌ను గురించి ఆయ‌న తెలియ‌జేశారు. భార‌త‌దేశపు ప్ర‌జ‌లలో నానాటికీ పెరుగుతున్న ఆకాంక్ష‌లతో పాటు దృఢంగా ఉన్న ఆర్థిక పునాదులు పెట్టుబ‌డికి ఒక గ‌ణ‌నీయ‌మైన అవ‌కాశం ఉందంటూ సూచిస్తున్నాయ‌ని ఆయ‌న చెప్పారు. న‌వీక‌ర‌ణ యోగ్య శ‌క్తి మ‌రియు సేంద్రియ సాగు రంగాల‌లో పెట్టుబ‌డికి ఉన్న ప‌రిధిని గురించి ఆయ‌న నొక్కిపలికారు. పిపిఐ ఇన్‌స్టిట్యూట్ త‌న వ‌ద్ద ఉన్న నిధుల‌ను ఒక ధ‌ర్మ‌క‌ర్త మాదిరిగా పెట్టుబ‌డి పెడుతూ ఉండ‌డాన్ని ఆయ‌న ప్రశంసించారు. అంతేకాకుండా, ఈ విధ‌మైన ధ‌ర్మ‌క‌ర్తృత్వ‌ భావ‌న‌ను భార‌త‌దేశంలో చాలా చ‌క్క‌గా అర్థం చేసుకొంటార‌ని, మ‌హాత్మ గాంధీ గారు సైతం ఇదే భావాన్ని ప్ర‌క‌టించార‌ని ప్ర‌తినిధి వ‌ర్గం దృష్టికి ప్ర‌ధాన మంత్రి తీసుకువ‌చ్చారు.
భారతదేశానికి, పోర్చుగల్ కు మధ్య నవీకరణయోగ్య శక్తి రంగంలో అవగాహనపూర్వక ఒప్పందం (ఎమ్ఒయు) కు ఆమోదం తెలిపిన మంత్రివర్గం

భారతదేశానికి, పోర్చుగల్ కు మధ్య నవీకరణయోగ్య శక్తి రంగానికి సంబంధించిన ఒక అవగాహనపూర్వక ఒప్పందం (ఎమ్ఒయు) పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై న్యూ ఢిల్లీ లో 2017 జనవరి 6వ తేదీన సంతకాలు జరిగాయి. ఉభయ దేశాల మధ్య ద్వైపాక్షిక సహకారం బలోపేతం కావడానికి ఈ ఎమ్ఒయు తోడ్పడగలదు. పరస్పర సమానత్వం, ఆదాన ప్రదాన ప్రాతిపదికలపై నూతన మరియు నవీకరణయోగ్య అంశాలలో సాంకేతిక సంబంధి ద్వైపాక్షిక సహకారాన్ని పెంపొందించుకొనేందుకు మరియు ప్రోత్సహించేందుకు ఒక సహకారాత్మక సంస్థాగత సంబంధాన్ని పునాదిగా ఏర్పరచాలని ఇరు పక్షాలు ధ్యేయంగా పెట్టుకొన్నాయి. ఒక సంయుక్త కార్యాచరణ సంఘాన్ని ఏర్పాటు చేయాలని ఎమ్ఒయు సూచిస్తోంది. ఈ విధమైన సంయుక్త కార్యాచరణ సంఘానికి- శాస్త్ర విజ్ఞాన సంస్థలు, పరిశోధన కేంద్రాలు, విశ్వవిద్యాలయాలు, లేదా మరేదైనా ఎన్ టిటీ కి చెందిన ఇతర సభ్యులను కూడా కలుపుకోవడం అత్యవసరమని భావించినప్పుడు- వారిని సహ నియామకం చేసుకొనేందుకు అవకాశం ఉంటుంది.
ప్ర‌పంచ రేడియో దినం సంద‌ర్భంగా శుభాకాంక్షలు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ప్ర‌పంచ రేడియో దినం సంద‌ర్భంగా, రేడియో తో ముడిపడి ఉన్న వారికి.. అంటే, శ్రోతలతో పాటు ప‌రిశ్ర‌మ‌లో ప‌ని చేస్తున్న వారికి.. శుభాకాంక్షలు తెలిపారు. ‘‘ప్ర‌పంచ రేడియో దినం నాడు రేడియో జ‌గ‌త్తుతో అనుబంధాన్ని క‌లిగివున్న వారు అంద‌రికీ.. శ్రోతలతో పాటు ఈ ప‌రిశ్ర‌మ‌లో విధులు నిర్వ‌హించడంలో నిమగ్నమైన వారికి.. శుభాకాంక్ష‌లు తెలియ‌జేస్తున్నాను. ఈ మాధ్య‌మం నేర్చుకోవడానికి, అన్వేషించేందుకు, మనోల్లాసానికి, ఇంకా క‌ల‌సి ముందంజ వేయడానికి ఎల్లప్పటికీ ఒక కేంద్ర బిందువుగా ఉండుగాక‌. రేడియో మ‌నందరినీ చేరువగా తీసుకువస్తుంది. మ‌రి ‘మ‌న్‌ కీ బాత్’ (మ‌న‌సులో మాట‌) ద్వారా ఈ విష‌యాన్ని నేను నిరంతరం అనుభవంలోకి తెచ్చుకొంటున్నాను. మీరు ఇంతవరకు ప్రసారమైనటువంటి మనసులో మాట యొక్క అన్ని కార్య‌క్ర‌మాలను https://www.narendramodi.in/mann-ki-baat లింకు ద్వారా విన‌వచ్చు” అని ప్ర‌ధాన మంత్రి త‌న సందేశంలో పేర్కొన్నారు.
న్యూ ఇండియా కోసం ఉద్దేశించిన బడ్జెటు దేశానికి శక్తిని ఇస్తుందన్న ప్రధాన మంత్రి

బడ్జెటు పేదలకు సాధికారితను ప్రసాదిస్తుంది; రైతు కు ప్రోత్సాహాన్ని ఇస్తుంది; ఇంకా, ఆర్థిక వృద్ధి కి ప్రేరణనిస్తుంది: ప్రధాన మంత్రి 12 కోట్ల మంది రైతులు మరియు వారి కుటుంబాలు, 3 కోట్ల మంది మధ్య తరగతి పన్ను చెల్లింపుదారులు ప్రత్యక్ష ప్రయోజనాన్ని పొందుతారు: ప్రధాన మంత్రి 5 ఎకరాల లోపు భూమి ని కలిగివున్న రైతులు పిఎమ్ కిసాన్ నిధి ద్వారా ఎంతో సహాయాన్ని పొందనున్నారు పిఎమ్ శ్రమ్ యోగి మాన్ ధన్ యోజన ద్వారా అసంఘటిత రంగం యొక్క ప్రయోజనాలు మరింతగా పరిరక్షించబడుతాయి బడ్జెటు న్యూ ఇండియా కై ఉద్దేశించిందిగా ఉందని, ఇది దేశ ప్రజలకు శక్తి ని ప్రసాదించగలుగుతుందని ప్రధాన మంత్రి శ్రీ నరేంద్ర మోదీ ప్రశంసించారు. 2019-20 తాత్కాలిక బడ్జెటు సమర్పణ అనంతరం వరుస ట్వీట్ లలో ప్రధాన మంత్రి 12 కోట్ల మంది కి పైగా కర్షకులు మరియు వారి కుటుంబాలు, అలాగే 3 కోట్ల మంది కి పైగా మధ్య తరగతి కి చెందిన పన్ను చెల్లింపుదారులు, వృత్తినిపుణుల తో పాటు వారి యొక్క కుటుంబాలు, 30 నుండి 40 కోట్ల మంది శ్రామికులు న్యూ ఇండియా కు ఉద్దేశించిన బడ్జెటు పరం గా లబ్ధి పొందనున్నారని పేర్కొన్నారు. ఎన్ డిఎ ప్రభుత్వం యొక్క అభివృద్ధి కార్యక్రమాలు ఏవయితే రైతు సంక్షేమం నుండి మధ్య తరగతి వరకు, ఆదాయపు పన్ను రాయితీ నుండి మౌలిక రంగం వరకు, తయారీ నుండి ఎంఎస్ఎంఇ వరకు, గృహ‌ నిర్మాణ‌ం నుండి ఆరోగ్య సంరక్షణ వరకు, మరి అలాగే అభివృద్ధి పరం గా పెరిగిన వేగ గతి తో పాటు న్యూ ఇండియా వరకు బడ్జెటు ప్రతిపాదన లలో ప్రతిబింబించాయో అవి అనేక జీవితాల ను స్పర్శించాయని ప్రధాన మంత్రి అన్నారు. పేదరికం సంకెళ్ల లో నుండి మరింత మంది బయటపడటాన్ని చూడటం బాగుంది అంటూ ఆయన ఆనందాన్ని వ్యక్తం చేశారు. మన నవ మధ్య తరగతి పెరుగుతోంది, మరి అలాగే వారి కలలు కూడా వృద్ధి చెందుతున్నాయని ఆయన అన్నారు. దేశ నిర్మాణానికి వారు అందించినటువంటి ఉన్నతమైన తోడ్పాటుకు గాను మధ్య తరగతి ప్రజానీకానికి నేను నమస్కరిస్తున్నాను అని ప్రధాన మంత్రి పేర్కొంటూ, పన్ను ల సంబంధిత రాయితీ అంశంపై మధ్య తరగతి కి ఆయన అభినందనలు తెలిపారు. బడ్జెటు లోని రైతు ప్రయోజనకర కార్యక్రమాల ను గురించి ఆయన ప్రస్తావిస్తూ, సంవత్సరాల తరబడి రైతు ల కోసం అనేక కార్యక్రమాలను ఆరంభించడం జరిగినప్పటికీ దు:ఖకరమైన విషయం ఏమిటంటే, ఈ కార్యక్రమాల పరిధి లోకి చాలా మంది రైతులు రానేలేదు అన్నారు. పిఎం కిసాన్ నిధి ఒక చ‌రిత్రాత్మ‌క‌మైన నిర్ణ‌య‌ం, ఇది 5 ఎక‌రాల లోపు భూమి ని క‌లిగివున్న రైతు ల‌కు స‌హాయ‌కారి కాగ‌ల‌దు అని ఆయ‌న తెలిపారు. ‘న్యూ ఇండియా’ కోసం ఉద్దేశించిన బ‌డ్జెట్ లో ప‌శు పోష‌ణ రంగం పట్ల, మ‌త్స్య ప‌రిశ్ర‌మ ప‌ట్ల శ్ర‌ద్ధ వ‌హించ‌డం జ‌రిగింద‌ని కూడా ప్ర‌ధాన మంత్రి పేర్కొన్నారు. అసంఘ‌టిత రంగం యొక్క ప్ర‌యోజ‌నాల‌ ను ప‌రిర‌క్షించ‌డానికి ప్రాముఖ్యం ఇచ్చినట్లు ఆయ‌న వివరిస్తూ, పిఎం శ్ర‌మ యోగి మాన్ ధ‌న్‌ యోజ‌న ఎంతో స‌హాయ‌కారి కాగలదన్నారు. ఈ రంగం లోని వారి యొక్క ప్ర‌యోజ‌నాల‌ ను మ‌రింత గా కాపాడవలసిన ఆవ‌శ్య‌త ఉంది, మ‌రి ‘న్యూ ఇండియా’కై ఉద్దేశించిన బ‌డ్జెట్ ఇదే ప‌ని ని చేసింది అని ఆయన వివ‌రించారు. ఆయుష్మాన్ భార‌త్ యోజ‌న తో పాటు సామాజిక భ‌ద్ర‌త ప‌థ‌కాలు కూడా వారి జీవితాల‌ ను స్పర్శించనున్నాయ‌ని ప్ర‌ధాన మంత్రి వివ‌రించారు. అభివృద్ధి యొక్క ప్రయోజనాలు స‌మాజం లో అన్ని వ‌ర్గాల‌ ను చేరేలా చూడ‌టం ఎంతైనా అవ‌స‌ర‌మ‌ని ప్ర‌ధాన మంత్రి పేర్కొన్నారు. ‘‘ఈ బ‌డ్జెటు పేద‌ల‌ కు సాధికారిత‌ ను క‌ల్పిస్తుంది, రైతు కు ప్రోత్సాహాన్ని ఇస్తుంది, అంతే కాకుండా ఆర్థిక వృద్ధి కి ప్రేర‌ణ‌ ను ఇస్తుంద‌’’ని ఆయ‌న అన్నారు.
పురాత‌న, ప‌నికిరాని చ‌ట్టాల ర‌ద్దుకు ఆమోదం తెలిపిన మంత్రివర్గం

105 చ‌ట్టాల ర‌ద్దుకుగాను ది రిపీలింగ్ అండ్ అమెండింగ్ బిల్, 2017కు కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర‌ మోదీ కేంద్ర మంత్రివర్గ సమావేశానికి అధ్యక్షత వహించారు. పూర్వ రంగం: ప్ర‌ధాన‌ మంత్రి కార్యాల‌యం (పిఎంఒ), ది లా కమిషన్ ఆఫ్ ఇండియా, ది లెజిస్లేటివ్ డిపార్ట్‌మెంట్ లు ఏర్పాటు చేసిన ద్విస‌భ్య సంఘం మ‌న చ‌ట్టాలలో 1824 చ‌ట్టాలు పురాత‌న‌మైన‌వ‌ని, ప‌నికిరానివ‌ని గుర్తించి, వాటిని ర‌ద్దు చేయాల‌ంది. కేంద్ర ప్ర‌భుత్వం లోని వివిధ మంత్రిత్వ‌ శాఖ‌ల‌ తోను, విభాగాల‌తోను ఎంతో శ్రద్ధగా సంప్ర‌దింపులు జరిపి, చాలా జాగ్ర‌త్త‌గా ప‌రిశీలించిన త‌రువాత కేంద్ర‌ ప్ర‌భుత్వం పార్ల‌మెంటులో (మే, 2014 నుండి ఆగ‌స్టు 2016 కాలంలో ) నాలుగు చ‌ట్టాల‌ను చేసింది. వాటి ద్వారా 1175 కేంద్ర చ‌ట్టాల‌ను ర‌ద్దు చేయాల‌ని భావించింది. 1. రిపీలింగ్ అండ్ అమెండింగ్ యాక్ట్, 2015 (17 ఆఫ్ 2015) ద్వారా 35 చ‌ట్టాల ర‌ద్దు. ది రిపీలింగ్ అండ్ అమెండింగ్ (సెకండ్‌) యాక్ట్‌, 2015 ( 19 ఆఫ్ 2015 )ద్వారా 90 చ‌ట్టాల ర‌ద్దు; 2. అప్ర‌ప్రొయేష‌న్ చ‌ట్టాలు (ర‌ద్దు) యాక్ట్‌, 2016 ( 22 ఆఫ్ 2016) ద్వారా 756 చ‌ట్టాల ర‌ద్దు; 3. అప్ర‌ప్రొయేష‌న్ (రైల్వేలు) చ‌ట్టాల‌తో క‌లిపి అప్ర‌ప్రొయేష‌న్ చ‌ట్టాలు; 4. రిపీలింగ్ అండ్ అమెండింగ్ యాక్ట్ , 2016 ( 23 ఆఫ్ 2016) ద్వారా 294 చ‌ట్టాల ర‌ద్దు; పైన తెలియ‌జేసిన 1824 చ‌ట్టాలలో 227 చ‌ట్టాల‌ను ( రాష్ట్ర‌ప‌తి పాల‌న కింద రాష్ట్రాల‌ కోసం పార్ల‌మెంటు చేసిన అప్ర‌ప్రొయేష‌న్ చ‌ట్టాల‌తో క‌లిపి) రాష్ట్ర ప్ర‌భుత్వాలు ర‌ద్దు చేయాల్సిన‌విగా గుర్తించ‌డం జ‌రిగింది. ఆయా రాష్ట్ర‌ ప్ర‌భుత్వాలు త‌ద‌నుగుణంగా చ‌ర్య‌లు తీసుకోవాల‌ని కోర‌డం జ‌రిగింది. కేంద్ర ప్ర‌భుత్వ మంత్రిత్వ శాఖ‌ల‌కు, విభాగాల‌కు మిగిలిన 422 చ‌ట్టాల జాబితాను ఇచ్చి వాటి ర‌ద్దు విష‌యంలో వారి వ్యాఖ్య‌ల‌ను కోర‌డమైంది. ఇంత‌వ‌ర‌కు లెజిస్లేటివ్ డిపార్ట్‌మెంట్‌తో కలిపి 73 మంత్రిత్వ‌శాఖ‌లు/విభాగాలు వాటి వ్యాఖ్య‌ల‌ను ఇవ్వ‌డం జ‌రిగింది. 105 చ‌ట్టాల‌ను ర‌ద్దు చేయాల‌ని అవి అంగీక‌రించాయి. 139 చ‌ట్టాల ర‌ద్దు విష‌యంలో అంగీకారం తెల‌ప‌లేదు. మంత్రిత్వ శాఖ‌లు/ విభాగాలు ఇచ్చిన వ్యాఖ్య‌లు/సమ్మతి ప్ర‌కారం 105 చ‌ట్టాల‌ను ర‌ద్దు చేయాల‌ని నిర్ణ‌యం తీసుకోవ‌డం జ‌రిగింది.
ప్రజలకు టీకాల ను ఇప్పించే కార్యక్రమం లో 100 కోట్ల వ మైలురాయి ని అధిగమించినసందర్భం లో డాక్టర్ లకు, నర్సుల కు కృతజ్ఞత ను తెలిపిన ప్రధాన మంత్రి

ప్రజల కు టీకామందు ను ఇప్పించే కార్యక్రమం లో 100 కోట్ల వ మైలురాయి ని అధిగమించిన సందర్భం లో డాక్టర్ల కు, నర్సుల కు ప్రధాన మంత్రి శ్రీ నరేంద్ర మోదీ కృతజ్ఞత ను వ్యక్తం చేశారు. ప్రధాన మంత్రి ఒక ట్వీట్ లో – ‘‘భారతదేశం చరిత్ర ను లిఖించింది. మనం భారతదేశ విజ్ఞాన శాస్త్రం, తత్పరత మరియు భారతదేశం లోని 130 కోట్ల మంది ప్రజల సామూహిక ఉత్సాహం ల తాలూకు విజయాన్ని ఆస్వాదిస్తున్నాం. టీకాల ను ఇప్పించే కార్యక్రమం లో 100 కోట్ల వ మైలురాయి ని అధిగమించిన సందర్భం లో భారతదేశాని కి అభినందన లు. ఈ ఘనమైనటువంటి కార్యాన్ని సిద్ధింప చేసుకోవడం కోసం శ్రమించిన మన డాక్టర్ లు, నర్సుల తో పాటు ఈ పని లో పాలుపంచుకొన్న వారు అందరికీ ఇవే కృతజ్ఞతలు. #VaccineCentury’’ అని పేర్కొన్నారు.
డబ్ల్యుఎయు 20 నైరోబి 2021 లో పతకాల నుగెలిచిన వ్యాయామ క్రీడాకారుల కు అభినందన లు తెలిపిన ప్రధాన మంత్రి

వరల్డ్ అండర్ 20 ఎథ్ లెటిక్స్ చాంపియన్ శిప్ నైరోబి 2021 లో పతకాల ను గెలచుకొన్న వ్యాయామ క్రీడాకారుల కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ‘‘వేగం పుంజుకొని సఫలత ను సాధించడం! డబ్ల్యుఎయు నైరోబి 2021 లో రెండు రజత పతకాల తో పాటు ఒక కాంస్య పతకాన్ని మాతృభూమి కి తీసుకువస్తున్న మన వ్యాయామ క్రీడాకారుల కు ఇవే అభినందన లు. యావత్తు భారతదేశం లో వ్యాయామ క్రీడలు లోక ప్రియత్వాన్ని సంపాదించుకొంటున్నాయి. మరి ఇది రాబోయే కాలాల కు ఒక గొప్ప సంకేతం గా కూడా ఉంది. కఠోరం గా పరిశ్రమిస్తున్న మన ఎథ్ లీట్ లకు ఇవే శుభాకాంక్ష లు’’ అని ప్రధాన మంత్రి ఒక ట్వీట్ లో పేర్కొన్నారు.
ఆయుష్మాన్ భారత్ లో ప్రయోజనాన్ని పొందిన 50 లక్షల కు పైగా లబ్ధిదారులు

భారతదేశం ఆరోగ్య రంగం లో జరిగిన ప్రయత్నాల ను ప్రధాన మంత్రి శ్రీ నరేంద్ర మోదీ హర్షించారు; ఆయుష్మాన్ భారత్ పథకం లో భాగం గా 50 లక్షల మంది కి పైగా ప్రజల కు లబ్ధి ని అందించడం ద్వారా ఒక ప్రధానమైన మైలు రాయిని చేరుకోవడమైంది. ‘‘ఒక స్వస్థ భారతదేశాన్ని ఆవిష్కరించే ప్రయాణం లో ఓ ముఖ్యమైనటువంటి మైలు రాయి ని చేరుకొన్నాము. ఇది భారతదేశం లో ప్రతి ఒక్కరి కి గర్వ కారణం. ఎలాగంటే ఆయుష్మాన్ భారత్ చలువ తో 50 లక్షల మంది కి పైగా పౌరుల కు ఉచితం గా రోగ చికిత్స ప్రయోజనం అందింది. రోగాన్ని నయం చేయడం తో పాటు ఈ పథకం అనేక మంది భారతీయుల కు సాధికారిత ను కూడా కల్పించింది’’ అని ప్రధాన మంత్రి వివరించారు. సరిగ్గా ఒక సంవత్సర కాలం కిందట 2018 లో మొదలైన ఆయుష్మాన్ భారత్, ప్రపంచం లో కెల్లా అత్యంత భారీదైన ఆరోగ్య బీమా పథకం గా ఉంది. దేశం లో 10.74 కోట్ల మంది కి పైగా పేద ప్రజల కు వైద్య సదుపాయాల లభ్యత ను సులభతరం చేయడమే దీని ధ్యేయం. ఆయుష్మాన్ భారత్ ప్రధాన మంత్రి జన ఆరోగ్య (పిఎం-జెఎవై)లో 16,085 ఆసుపత్రుల ను చేర్చుకొని, 10 కోట్ల కు పైగా ఇ-కార్డుల ను జారీ చేయడమైంది. ఆయుష్మాన్ భారత్ లో భాగం గా దేశం అంతటా సుమారు 17,150 హెల్త్ ఎండ్ వెల్ నెస్ సెంటర్ లు కార్యకలాపాల ను నిర్వహిస్తున్నాయి.